བརྒྱུད་པའི་ཁ་སྐོང་ནི། བརྩེ་ཆེན་སངས་རྒྱས་ཕུན་ཚོགས་ལ་གསོལ་བ་འདེབས། །ཞེས་པའི་མཚམས། བསྟན་འཛིན་རྒྱ་མཚོའི་དབུས་ན་མངོན་མཐོ་ཞིང་། །གཞན་དོན་ཕྲིན་ལས་ལྷུན་གྲུབ་སྨྲ་
བའི་དབང་། །མཐའ་ཀླས་བསྟན་དང་འགྲོ་བའི་སྐྱབས་གཅིག་པུ། །མཚུངས་མེད་དཔལ་ལྡན་ཆོས་སྐྱོང་ལ༴ །ངག་གི་དབང་ཕྱུག་ཆོས་བཞིན་འདོམས་མཁས་པ། །ལུང་རྟོགས་བསྟན་པ་སྐྱོང་མཛད་དཔལ་བཟང་པོ། །དམ་པའི་རིགས་འཁྲུངས་
106

ม
আ
།མཁྱེན་བརྩེ་ནུས་པའི་གཏེར། །ངག་དབང་བསོད་ནམས་བསྟན་འཛིན་ལ༴ མཁས་ཀུན་དགའ་བསྐྱེད་མཁྱེན་པའི་ཡེ་ཤེས་དང་། །དམིགས་མེད་ཐུགས་རྗེའི་གཏེར་ཆེན་ཆོས་ཀྱི་རྗེ། །ཚུལ་གནས་གསན་བསམ་མཐར་སོན་
ཐེག་མཆོག་གི །བཤེས་གཉེན་ངག་དབང་བརྟན་པ་ལ༴ ངག་ལ་དབང་འབྱོར་ཕྱི་ནང་རིག་གཞུང་གི །ལེགས་བཤད་རྒྱ་མཚོ་སྨྲ་ལ་བཟླ་མེད་པ། །མཁས་བཙུན་གྲུབ་པའི་དཔལ་མངའ་རྡོ་རྗེ་འཛིན། །འཇམ་མགོན་ངག་དབང་ལེགས་གྲུབ་ལ་གསོལ་བ་
aའདེབས། །དུས་གསུམ་སངས་རྒྱས་ཀུན་གྱི་ངོ་བོ་ཉིད་སོགས་དང་སྦྲེལ་ལོ། །ཅེས་པའང་འཇམ་པའི་དབྱངས་ངག་དབང་ལེགས་གྲུབ་ལས་ཚུལ་འདིའི་བཀའ་དྲིན་ཐོབ་པ་མཁྱེན་བརྩེའི་དབང་པོས་སོ། ༈ །།